b'\n_START_ARTICLE_\nBorisas Cepovas\n_START_PARAGRAPH_\nBorisas Cepovas (rus. \xd0\xa6\xd0\xb5\xd0\xbf\xd0\xbe\xd0\xb2 \xd0\x91\xd0\xbe\xd1\x80\xd0\xb8\xd1\x81 \xd0\x90\xd0\xbd\xd0\xb0\xd1\x82\xd0\xbe\xd0\xbb\xd1\x8c\xd0\xb5\xd0\xb2\xd0\xb8\xd1\x87, g. 1948 m. bir\xc5\xbeelio 13 d.) \xe2\x80\x93 Rusijos diplomatas, Nepaprastasis ir \xc4\xafgaliotasis ambasadorius.\n_START_SECTION_\nBiografija\n_START_PARAGRAPH_\n1971 m. baig\xc4\x97 Maskvos valstybin\xc4\xaf tarptautini\xc5\xb3 santyki\xc5\xb3 institut\xc4\x85 (\xd0\x9c\xd0\x93\xd0\x98\xd0\x9c\xd0\x9e). Teis\xc4\x97s moksl\xc5\xb3 kandidatas. Baig\xc4\x99s mokslus 1971\xe2\x80\x931975 m. dirbo TSRS ambasadoje Kuveite. 1978\xe2\x80\x931986 m. \xe2\x80\x93 TSRS U\xc5\xbesienio reikal\xc5\xb3 ministro pavaduotojo sekretoriato darbuotojas, sekretoriato vadovas. Nuo 1986 m. \xe2\x80\x93 TSRS URM tarptautinio humanitarinio bendradarbiavimo ir \xc5\xbemogaus teisi\xc5\xb3 valdybos vir\xc5\xa1ininko pavaduotojas, 1990\xe2\x80\x931994 m. \xe2\x80\x93 TSRS ir Rusijos nuolatin\xc4\x97s astovyb\xc4\x97s prie Jungtini\xc5\xb3 Taut\xc5\xb3 vyr. patar\xc4\x97jas, 1994\xe2\x80\x931998 m. \xe2\x80\x93 Rusijos URM departamento-Vykdomojo sekretoriato vadovas, ministerijos Kolegijos narys._NEWLINE_Nuo 1998 m. iki 2000 m. \xe2\x80\x93 Rusijos Federacijos ambasadorius Kenijoje bei Rusijos atstovas prie tarptautini\xc5\xb3 organizacij\xc5\xb3 Nairobyje. 2001\xe2\x80\x932003 m. \xe2\x80\x93 Rusijos URM t\xc4\x97vynaini\xc5\xb3 reikal\xc5\xb3 ir \xc5\xbemogaus teisi\xc5\xb3 departamento direktorius, \xc5\xbdmogaus teisi\xc5\xb3 komisijos prie Rusijos Federacijos Prezidento narys, Rusijos u\xc5\xbesienio politikos fondo ko-pirmininkas._NEWLINE_2003\xe2\x80\x932008 m. \xe2\x80\x93 Rusijos Federacijos ambasadorius Lietuvoje. Li\xc5\xabdnai pagars\xc4\x97jo po interviu, kuriame pasak\xc4\x97, jog Lietuva \xe2\x80\x93 \xe2\x80\x9ene \xc5\xa1alis, o skandal\xc5\xb3 m\xc4\x97g\xc4\x97j\xc5\xb3 samb\xc5\xabris, kur visi drabstosi purvais ir d\xc4\x97l to jau\xc4\x8diasi laimingi\xe2\x80\x9c._NEWLINE_Nuo 2008 m. \xe2\x80\x93 Rusijos URM Lingvistinio apr\xc5\xabpinimo departamento direktorius. Moka angl\xc5\xb3 ir amhar\xc5\xb3 kalbas.'